《陪同年刘霖刘鹤皋欧阳铭题三德院》
元代·刘崧

宝地登临一惘然，故家乔木寺南边。铭钟犹记甘泉里，题壁重南至正年。

万里风云通北极，五湖烟浪隔南天。同游况有同宗好，事业应期久远传。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。